Alegzandra/wili-2018-roplus huggingface dataset:
Nofel ar gyfer plant a'r arddegau gan Jean Ure a Elin Dalis yw Oni Bai am Bedwyr. Gwasg Gomer a gyhoeddodd y gyfrol a hynny yn 1992. Yn 2013 roedd y gyfrol allan o brint.

Saif y llyn bychan hwn 1,800 troedfedd i fyny yng nghanol y Rhinogydd, tua 5 milltir i'r dwyrain o Harlech, dan glogwynni llethrau gogleddol y Rhinog Fawr a rhyw chwarter milltir i'r de o ben Bwlch Tyddiad. Ychydig yn is i lawr i gyfeiriad y gogledd ceir dau lyn arall, sef Llyn Morwynion a Gloywlyn. Does dim ffrwd yn llifo o'r llyn nac iddo (gweler isod).

Yn 2000, roedd 3,578,718, sef 3.09% o stoc tai yr Unol Daleithiau yn dai haf ac ail gartrefi, o'i gymharu â 2.66% yn 1990, 1.87% yn 1980. Lleolir 26% o ail gartrefi'r Unol Daleithiau yn nhaleithiau'r gogledd ddwyrain, gyda thua 250,199 (7% o'r holl ail gartrefi) wedi eu lleoli yn Efrog Newydd.

Mae Beinn na h-Eaglaise yn gopa mynydd a geir ar y daith o Applecross i Achnasheen yn Ucheldir yr Alban; cyfeiriad grid NG907524. Ceir carnedd ar y copa.

Fe'i ganwyd yn Huddersfield. Cafodd ei addysg yn yr Ysgol Rhamadeg y Frenin Iago, Almondbury. Ennillod fedal efydd yng Ngemau Olympaidd yr Haf 1956 yn Melbourne, Awstralia.

Yn yr ail adran ceir eu nodweddion llai dymunol ynghyd â chyngor ymarferol i'r Normaniaid am sut i oresgyn y wlad. Gwelir amwysedd yr awdur fel gŵr o dras gymysg yma - roedd ei fam, Nest, yn Gymraes - a phwysleisia sawl gwaith nad tasg hawdd fyddai oresgyn y Cymry balch a dewr.

Gan E. Roberts, yn ei lyfr Crist o'r Cymylau yn Dod i'r Farn, y ceir hyd i'r enghraifft ysgrifenedig gynharaf o'r sillafiad hwn yn y Gymraeg, a hynny yn 1766.

Nofel arswyd i oedolion gan Dyfed Edwards yw Y Syrcas (cyfrol). Y Lolfa a gyhoeddodd y gyfrol a hynny yn 1998. Yn 2013 roedd y gyfrol mewn print.

Pysgodyn sy'n byw yn y môr ac sy'n perthyn i deulu'r Triglidae ydy'r chwyrnwr ysgithrog sy'n enw gwrywaidd; lluosog: chwyrnwyr ysgithrog (Lladin: Trigla lyra; Saesneg: Piper gurnard).

Mae Barbara Rae Randell (ganwyd: 1942) yn fotanegydd nodedig a aned yn Awstralia. Un o'r sefydliadau a'i chyflogodd fel botanegydd oedd Instituto de Pesquisas Jardim Botânico do Rio de Janeiro, Brasil.

Y trydydd llyfr yn y gyfres Brothers and Lovers gan Catrin Collier. Wedi iddi gael ei gadael yn amddifad yn wyth oed, magwyd Rhian gan ei brawd creulon. Breuddwyd y forwyn bedair-ar-bymtheg oed yw cyfarfod gŵr a fydd yn ei charu, gan gynnig cyfle iddi fagu teulu.
Y llawysgrifau cynharaf sydd wedi goroesi yw Peniarth 28, sydd wedi ei ysgrifennu yn Lladin ond yn ôl y farn gyffredinol yn gyfieithiaid o detun gwreiddiol Cymraeg, a Pheniarth 29, Y Llyfr Du o'r Waun, wedi ei ysgrifennu yn Gymraeg. Credir fod y rhain yn dyddio o ddechrau neu ganol y 13g. Cadwyd nifer fawr o lawysgrifau cyfraith, yn bennaf yn Gymraeg ond rhai yn Lladin, yn dyddio rhwng y cyfnod yma a’r 16g. Heblaw'r fersiynau llawn, ceir testunau byrrach, y credir eu bod wedi eu bwriadu i farnwyr eu defnyddio wrth eu gwaith. Barn gyffredinol ysgolheigion yw eu bod oll yn disgyn i dri prif ddosbarth, Llyfr Cyfnerth, Llyfr Blegywryd a Llyfr Iorwerth. Credir fod llawysgrifau Cyfnerth yn dod o ardal Rhwng Gwy a Hafren, efallai Maelienydd,, ac mae’r gyfraith yn y fersiynau hyn yn dangos llai o ddatblygiad na’r ddau ddosbarth arall. Credir fod y fersiwn wreiddiol yn dyddio o’r 12g, pan ddaeth yr ardal yma dan ofalaeth Rhys ap Gruffudd (Yr Arglwydd), teyrn Deheubarth. Cysylltir y fersiwn wreiddiol o lawysgrifau Blegywryd a Deheubarth ei hun, ac mae’n dangos rhywfaint o ddylanwad eglwysig. Credir bod y fersiwn wreiddiol o lawysgrifau Iorwerth yn cynrychioli’r gyfraith oedd mewn grym yng Ngwynedd yn ystod teyrnasiad Llywelyn Fawr yn rhan gyntaf y 13g, wedi ei datblygu gan y cyfreithiwr Iorwerth ap Madog. Ystyrir mai Iorwerth yw’r fersiwn mwyaf datblygedig o’r gyfraith, er bod thai elfennau hynafol. Credir bod y fersiwn yn Llyfr Colan yn addasiad o fersiynau Llyfr Iorwerth, hefyd yn dyddio o’r 13g, ac mae Llyfr y Damweiniau yn gasgliad o achosion cyfeithiol sy’n gysylltiedig â Llyfr Iorwerth yn wreiddiol. Nid oes llawysgrif o Bowys wedi goroesi, er bod Llyfr Iorwerth yn nodi lle mae’r gyfaith ym Mhowys yn wahanol i Wynedd.

Cyn dyfod Ewropeaid, gwladychwyd yr ynys gan y Caribs, wedi iddynt ymlid yr Arawaks oddi yno. Cafodd Christopher Columbus gip o'r ynys ar ei ffordd i'r Byd Newydd yn 1498.

Roedd Mabon yn hynafgwr erbyn i'r rhwyg cychwyn ac wedi aredig ei rych, ond bu'n rhaid i ŵr weddol ifanc fel Williams gwneud dewis rhwng bod yn llafurwr neu'n Gymro. Dewis Williams oedd bod yn llafurwr. Mae'n ymddangos iddo roi'r gorau i farddoni tua 1898. Mae cwestiwn iaith cyfrifiad 1901 yn dangos bod y cyfan o'i blant dros 3 mlwydd oed yn gallu'r Gymraeg. Mae'r cwestiwn iaith yng nghyfrifiad 1911 yn dangos ei fod wedi magu ei blant a anwyd ar ôl 1898 yn uniaith Saesneg.

Dynodwyd y safle’n un o statws arbennig ar sail daeareg yn ogystal â bod ynddo fywyd gwyllt o bwys ac o dan fygythiad. Er enghraifft efallai i’r statws gael ei ddynodi oherwydd fod ynddo strata’n cynnwys ffosiliau hynod o greaduriaid asgwrn cefn neu ffosiliau o bryfaid neu blanhigion yn ogystal â’r stratigraffeg ei hun (h.y. haenau o greigiau o bwys cenedlaethol).

Dinas ar ynys Sisili yn yr Eidal a phrifddinas talaith Agrigento yw Agrigento. Yr enw Sisilieg answyddogol ar y ddinas yw Girgenti. Roedd y boblogaeth yn 2016 yn 59,791.
Cytunodd arweinyddion Rwsia, Belarws a'r Wcrain sefydlu'r CIS ar 8 Rhagfyr 1991 yn Belovezhskaya Pushcha ger Brest ym Melarws, ac felly daeth yr Undeb Sofietaidd i ben. Arwyddwyd y gytundeb gan yr aelod-wladwriaethau eraill ar 21 Rhagfyr 1991 (heblaw am Georgia, a ymunodd ym 1993).

Casglodd rent ar ran Colonel Henry Morgan-Clifford yn Sir Gaerfyrddin a Sir Fynwy. Cododd dŷ ("Tudor House") yn Wyesham, Trefynwy ac roedd ganddo dŷ arall: "Penallt". Bu farw yn 1855 a chafodd ei gladdu yn Llandidiwg.

Yn 1277 codwyd castell cadarn ar y safle gan Edward I o Loegr, a'i defnyddiodd fel ei brif ganolfan yn y gogledd yn ei ymosodiad ar Wynedd i geisio dymchwel Llywelyn ap Gruffudd. Yno yn 1284, ar ôl gorchfygu Llywelyn, cyhoeddodd Edward I Statud Rhuddlan, a fyddai'n gweddnewid gweinyddiaeth Cymru.

Mae Whitecross (Gaeleg: ? ) yn gymuned yn Falkirk, yn yr Alban. Yn 2001 roedd y boblogaeth yn 819 gyda 96.46% o’r rheiny wedi’u geni yn yr Alban a 3.17% wedi’u geni yn Lloegr.

Yn ystod yr Ail Ryfel Byd, awgrymodd ambell wrthwynebwr gysylltiadau rhwng arweinwyr Plaid Cymru a mudiadau ffasgaidd Ewrop. Ysgrifennai'r Parchedig Gwilym Davies yn Y Traethodydd (1942), heb dystiolaeth, bod y blaid am sefydlu cyfundrefn unbleidiol a sefydliadau ffasgaidd, gan gynnwys adain barafilwrol, yng Nghymru. Mewn erthygl yn Y Llenor o'r enw "Mae'r gwylliaid ar y ffordd" (1940), lluniai W. J. Gruffydd linell rhwng Hitler a'r Pab, a thrwy hynny fe awgrymai cysylltiad os nad cyfystyredd rhwng ffasgaeth a Chatholigiaeth. Gan fod Saunders Lewis, arweinydd deallusol amlyca'r blaid, yn Babydd, roedd y cyhuddiad yn amlwg. Yn ddiweddarach, adleisiai'r un cyhuddiad gan golofnwyr a ddefnyddiai'r ffugenw John Pennant yn y Western Mail, a'r gwleidyddion Ness Edwards, Jim Griffiths, Leo Abse, a Kim Howells, ac hyd yr 21g gan y Welsh Mirror. Tynnir sylw yn aml at sylwadau gwrth-Semitaidd gan Saunders Lewis, ac edmygedd Ambrose Bebb am Charles Maurras, arweinydd L'Action Française, fel tystiolaeth honedig o wreiddiau ffasgaidd y blaid.

Actor ffilm a theledu Seisnig ydy Eric Tomlinson sy'n fwyaf adnabyddus o dan ei enw llwyfan Ricky Tomlinson (ganed 26 Medi 1939, yn Bispham, Blackpool, Swydd Gaerhirfryn). Mae'n fwyaf enwog am chwarae cymeriad Jim Royle yng nghyfres gomedi boblogaidd y BBC The Royle Family ac am ei ymadrodd "my arse".

Mae Mynydd Tir y Cwmwd a'r Glannau hyd at Garreg yr Imbill ar arfordir penrhyn Llŷn, ger Pwllheli, Gwynedd, wedi'i ddynodi'n Safle o Ddiddordeb Gwyddonol Arbennig yng Nghymru (SoDdGA neu SSSI) ers 25 Ionawr 2001 fel ymgais gadwraethol i amddiffyn a gwarchod y safle. Mae ei arwynebedd yn 164.64 hectar. Cyfoeth Naturiol Cymru yw'r corff sy'n gyfrifol am y safle.

Tîm pêl-droed cenedlaethol Cymru: Cymru'n cyrraedd rownd gynderfynol cystadleuaeth pêl-droed rhyngwladol am y tro cyntaf erioed; nid oedd Ben Davies nac Aaron Ramsey yn chwarae; Portiwgal 2, Cymru 0.
Yn nhrefn llawr o'r llawysgrifau, mae cyfraith y wlad yn dechrau gyda chyfraith gwragedd, yn ymdrin a phriodas a rannau'r eiddo petai pâr priod yn gwahanu. Roedd sefyllfa gyfreithiol merched gan Gyfraith Hywel yn bur wahanol i'r sefyllfa dan y gyfraith Eingl-Normanaidd. Gellid sefydlu priodas mewn dwy ffordd. Y dull arferol oedd bod y ferch yn cael ei rhoi i ŵr gan ei thylwyth; y dull arall oedd y gallai merch fynd ymaith gyda gŵr heb gydsyniad ei thylwyth. Os digwyddai hyn, gallai'r tylwyth ei gorfodi i ddychwelyd os oedd yn dal i fod yn wyryf, ond os nad oedd, ni allent ei gorfodi i ddychwelyd. Os oedd y berthynas rhyngddi hi a'r gŵr yn parhau am saith mlynedd, byddai ganddi wedyn yr un hawliau cyfreithiol a phetai wedi ei rhoi gan ei thylwyth.

Bu farw Madog ap Maredudd yn 1160, gan roi cyfle i Owain ymestyn ei ffiniau tua'r dwyrain eto. Yn 1163, gwnaeth gynhrair a Rhys ap Gruffudd, tywysog Deheubarth. Ymosododd Harri II eto yn 1163 a 1165. Ym 1164, ymunodd y Gymru rydd gyfan, sef teyrnasoedd Gwynedd, Powys a Deheubarth, ynghyd ag arglwyddi Cymreig Rhwng Gwy a Hafren, ag Owain Gwynedd yn ei ryfel dros gadw annibyniaeth Cymru yn erbyn Harri II. Ar ôl buddugoliaethau gan y Cymry yn ardal Tegeingl, paratôdd brenin Lloegr fyddin fawr i ymosod ar Gymru. Cynulliodd byddin y Saeson yn arglwyddiaeth Croesoswallt tra arosai'r Cymry yr ochr arall i'r Berwyn. Ceisiodd Harri II arwain ei fyddin i fyny Dyffryn Ceiriog gyda'r bwriad o groesi'r Berwyn a thorri'r llinell rhwng gogledd a de Cymru, ond roedd y tywydd yn ei erbyn. Glawiodd yn drwm a suddai ei farchogion ar eu meirch rhyfel trwm i'r llaid ac felly hefyd y milwyr traed. Roedd y Cymry yn aros eu cyfle. Ar ôl aros i'r Saeson gyrraedd man cyfyng a choediog yng Nghrogen ger Tregeiriog, ymosodasant ar golofnau blaen y fyddin Seisnig a'u dinistrio. Ffôdd gweddill y fyddin yn ôl i'r Gororau ac roedd ymgyrch brenin Lloegr ar ben. Cyfeirir at y frwydr fel Brwydr Crogen.

Enillodd Ms Wood 55% o'r bleidlais a chafodd Ms Jones 41%. Wrth i'r Arglwydd Elis-Thomas gael ei guro yn y bleidlais gyntaf cafodd ei bleidleisiau eu trosglwyddo i'r ddwy oedd ar ôl. Wedi'r ail bleidlais cafodd Ms Wood 3,326 o bleidleisiau a Ms Jones 2,494.

Aeth Cain (neu un o'i chwiorydd) i Gernyw ac adeiladodd cell yn ymyl ffynnon tua haner milltir o bentref Sant Keyne. Yn ôl cred leol yr un cyntaf o gwpl sydd newydd priodi i yfed o'r ffynnon fuasai'n rheoli'r aelwyd am oes. (Adroddir hanes am un pâr priod. Rhedodd y gŵr at y ffynnon yn syth ar ôl y gwasanaeth tra roedd y wraig yn yfed o botel o ddŵr y ffynnon a bu yn cuddiedig yn ei gwisg priodas)

Gweriniaeth yng ngogledd-ddwyrain Affrica yw Somaliland. Cyhoeddodd ei hannibyniaeth ar Somalia ym 1991 ond ni chydnabyddir Somaliland gan unrhyw wlad arall. Mae'n hawlio tiriogaeth gyfan Somaliland Brydeinig, protectoriaeth y Deyrnas Unedig tan 1960.

Gan mai eiddo perchenogion Gwaith Haearn Cyfarthfa yn bennaf oedd Camlas Morgannwg, adeiladodd gweithfeydd haearn eraill Merthyr dramffordd i Abercynon, a elwid wrth yr enw "Tramffordd Merthyr" yn swyddogol, ond yn aml fel "Tramffordd Penydarren". Defnyddiwyd y dramffordd yma gan Richard Trevithick i brofi ei locomotif ager cyntaf.
Er nad oes cofnod o'i urddo mae'r Eryr yn cael ei adrodd yn yr wasg fel hen aelod sefydlog o'r Orsedd yn Eisteddfod Genedlaethol Aberhonddu 1889.

Mae Seisyll ap Dyfnwal yn fwyaf adnabyddus am ei farwolaeth mewn cynllwyn gan y Barwn Normanaidd, William de Braose, 3ydd Arglwydd Bramber, a drefnodd i'w lofruddio mewn gwaed oer ar Ddydd Nadolig (neu yn agos ati) yn 1175 yng Nghastell y Fenni.

Mae'r brodorion a'u cododd hefyd yn gyfrifol am godi carneddau, beddrodau siambr, twmpathau, cylchoedd cerrig, bryngaerau, cytiau Gwyddelod a meini hirion.

Genws o weision neidr ydy Davidioides yn nheulu'r Gweision neidr tindrom (Lladin: Gomphidae). Mae'n cynnwys sawl rhywogaeth o weision neidr.

Ar ddyfod yn Ddug Devonshire ym 1891 a symud i Dŷ'r Arglwyddi, ymunodd a thrydedd lywodraeth Salisbury ym 1895 fel Arglwydd Lywydd y Cyngor. Ymddiswyddodd o'r llywodraeth yn 1903, ac oddi wrth y Gymdeithas yr Unoliaethwyr Rhyddfrydol y gwanwyn canlynol, mewn protest at gynllun Diwygio Tariff Joseph Chamberlain; roedd Chamberlain am gyflwyno diffyndollau ond roedd y Dug yn credu mewn marchnad gwbl rydd. Wedi ymadael a'r Unoliaethwyr Rhyddfrydol ffurfiodd grŵp seneddol newydd Yr Unoliaethwyr Marchnad Rydd, a drodd wdyn i'r Blaid Unoliaethol cyn uno a'r Blaid Geidwadol ym 1912.

Yn ogystal â hyn, mae gan Norwy nifer o diriogaethau ar draws y byd. Ystyrir ynysoedd Svalbard a Jan Mayen i'r gogledd a'r gogledd-ddwyrain o'r wlad yn rannau o'r deyrnas. Ar y llaw arall, ystyrir Ynys Bouvet i'r de o Affrica fel trefedigaeth ar wahan i'r deyrnas ei hunan.

Roedd nifer o daliadau yn gysylltiedig a phriodas. Taliad i arglwydd y ferch pan gollai ei morwyndod oedd amobr, pa un a ddigwyddai hynny trwy briodas ai peidio. Taliad i'r ferch gan ei gŵr y bore wedi'r briodas oedd cowyll, yn nodi fod ei statws wedi newid o fod yn forwyn i fod yn wraig briod. Yr agweddi oedd y rhan o gyfanswm meddiannau y pâr priod fyddai'n ddyledus i'r wraig petai'r cwpl yn ymhahanu cyn pen saith mlynedd o'r briodas. Roedd maint yr agweddi yn dibynnu ar safle gymdeithasol y ferch, ac nid ar werth cyfanswm meddiannau'r pâr. Petai'r pâr yn ymwahanu wedi bod yn briod am saith mlynedd neu fwy, roedd gan y ferch hawl i hanner yr eiddo.

Mae Ploermael (Ffrangeg: Ploërmel ) yn gymuned yn department Mor-Bihan (Ffrangeg: Morbihan), Llydaw. Yn yr erthygl hon, cyfieithir y termau brodorol kumunioù (Llydaweg) a communes (Ffrangeg) i "gymuned" yn Gymraeg.

Cofiant Rolant o Fôn (Rolant Jones, 1898-1962), cyfreithiwr ffraeth a bardd coronog Eisteddfodau Cenedlaethol Cymru 1941 ac 1949, yn cynnwys detholiad o'i waith mewn pennod o atgofion gan ei ferch Morfudd. 10 ffotograff du-a-gwyn.

Mae pensaernïaeth yn cynnwys cynllunio adeiladau cyhoeddus ac adeiladau preifat yn ogystal â chyfuniadau o adeiladau, er enghraifft stadau tai. Mae pensaernïaeth yn wyddionaeth bwysig ar gyfer cadwraeth adeiladau hefyd.

Lloches i gartrefi a gwersyllfeydd milwrol oedd eu pwrpas felly, cyn y goresgyniad Rhufeinig; a chafodd cryn lawer ohonynh nhw eu hatgyfnerthu a'u defnyddio, yng nghyfnod y Rhufeiniaid; er enghraifft Dinorben yng ngogledd Cymru. Oes aur bryngaerau gwledydd Prydain oedd rhwng 200 CC ac OC 43.
Roedd De-ddwyrain Caerdydd yn etholaeth seneddol yng Nghaerdydd. Roedd yn dychwelyd un Aelod Seneddol i Dŷ'r Cyffredin Senedd y Deyrnas Unedig.

Yn Etholiad cyffredinol y Deyrnas Unedig, 1987 enillodd Ieuan Wyn Jones Ynys Môn i'r Blaid ac yna yn Etholiad cyffredinol y Deyrnas Unedig, 1992 enillwyd Etholaeth Ceredigion a Gogledd Penfro gan Cynog Dafis.

Bu yn ferch i Gwladys ach Brychan a Gwynllwg ac yn chwaer i Cadog, Cyfyw, Cynidr a Glywys. Credir mai bugail ydoedd ac iddi gael ei lladd gan ladron penffordd a geisiodd ddwyn ei maharen. Mae eraill yn dweud ei bod hi wedi lladd gan pagan a aeth ati fel cardotyn a trywanwyd hi gyda cyllell

Gwlad yn ne Ewrop sy'n ymestyn allan fel gorynys hir a'i hynysoedd perthynnol i ganol Môr y Canoldir yw'r Eidal. Mae hefyd yn cynnwys nifer o ynysoedd; y mwyaf yw Sicilia a Sardinia. Mae'n ffinio ar y Swistir, Ffrainc, Awstria, Slofenia, ac mae San Marino a Dinas y Fatican yn cael eu hamgylchynu gan yr Eidal.

Actiodd ran Catrin yn y gyfres ddrama Darn o Dir ar S4C pan oedd yn ifanc. Dechreuodd ei gyrfa fel cyflwynydd gyda Planed Plant ar ôl iddi raddio. Ymunodd â thîm tywydd Newyddion S4C yn Nhachwedd 2007, wrth iddynt lansio’r gwasanaeth ar ei newydd wedd. Mae hefyd wedi cyflwyno’r Sioe Fawr, yr Eisteddfod Genedlaethol a’r Ŵyl Cerdd Dant.

Nofel fer am dristwch bywyd bachgen ifanc sy'n chwilio am ddihangfa yn rhamant y syrcas wrth dyfu i fyny mewn cartref lle mae'r fam yn alcoholig a'r tad yn breuddwydio am wneud ei ffortiwn.

Aderyn a rhywogaeth o adar yw Telor llygadwyn (sy'n enw gwrywaidd; enw lluosog: telorion llygadwyn) a adnabyddir hefyd gyda'i enw gwyddonol Basileuterus conspicillatus; yr enw Saesneg arno yw White-lored warbler. Mae'n perthyn i deulu'r Telorion y Byd Newydd (Lladin: Paruliadae) sydd yn urdd y Passeriformes.

Ym 1947 fe sefydlodd Cartier-Bresson, gyda Robert Capa, David Seymour, William Vandivert a George Rodger, yr asiantaeth ffotograffiaeth Magnum. Syniad Capa oedd yn fenter gydweithredol hon, gyda'r ffotograffwyr eu hun yn ei pherchen. Mae Magnum wedi datblygu i fod yn un o'r asiantaeth ffotograffig pwysicaf y byd gan gynrychioli rhai o'r ffotograffwyr enwocaf.

Afon fwyaf yr Eidal yw Afon Po, sy'n tarddu yn yr Alpau Cottaidd ac yn llifo tua'r dwyrain am 652 km (405 milltir) i'r Môr Adriatig ar hyd gwastadedd eang. Y llyn mwyaf yw Llyn Garda yn y gogledd.

Gwas neidr o deulu'r Gomphidae (neu'r 'Gweision neidr tindrom') yw'r Erpetogomphus ophibolus. Fel llawer o weision neidr, ei gynefin yw pyllau o ddŵr, llynnoedd, nentydd neu afonydd.

Gyda hyd o 1,469 milltir (2,364 km), Afon Arkansas yw'r chweched hiraf yn yr Unol Daleithiau. Mae'n tarddu yn uchel yn nhalaith Colorado yn y Rockies, yn Swydd Lake ger Leadville, ac mae'n aberu yn y Mississippi ger safle hanesyddol Napoleon, Arkansas. Afon Arkansas yw'r afon ail-fwyaf sy'n llifo i'r system Mississippi-Missouri. Mae ganddi fasn o 195,000 sq mi (505,000 km²).

Mynychodd Ysgol Brydeinig Aberaman gan ymadael a'r ysgol i weithio ym mhwll y Plough, Aberaman yn 12 mlwydd oed. Ond wedi gadael yr ysgol parhaodd gyda'i addysg trwy fynychu dosbarthiadau nos.
Mae James William Forbes Redmond (ganed 24 Tachwedd 1971) yn actor Seisnig. Cafodd ei addysgu yng Ngholeg Cliffton. Ar hyn o bryd, mae'n byw ym Mryste.

Mae Apollo 13 (1995) yn ffilm a ddramateiddiodd hanes taith y roced i'r lleuad ym 1970. Addaswyd y ffilm gan William Broyles Jr. ac Al Reinert o'r llyfr Lost Moon gan Jim Lovell a Jeffrey Kluger, a chafodd ei gyfarwyddo gan Ron Howard. Mae'r ffilm yn serennu Tom Hanks, Kevin Bacon, Bill Paxton, Gary Sinise ac Ed Harris, yn ogystal a Kathleen Quinlan.

Mae'r Sefydliad Europeana yn y corff llywodraethol y gwasanaeth Europeana. Mae ei aelodau yn y lywyddion a chadeiryddion chymdeithasau Ewropeaidd ar gyfer treftadaeth ddiwylliannol a chymdeithasau gwybodaeth.

Nofel ar gyfer plant a'r arddegau gan Gareth F. Williams yw Jara. Gwasg Gomer a gyhoeddodd y gyfrol a hynny yn 2004. Yn 2013 roedd y gyfrol mewn print.

Cafodd ei ethol yn Faer Llundain ar 2 Mai 2008 wedi iddo drechu cynrychiolydd y Blaid Lafur, Ken Livingstone; ymddiswyddodd ar unwaith fel Aelod Seneddol. Ar unwaith, aeth ati i wahardd alcohol o fannau cyhoeddus a chreu rhwydwaith o feics i'w llogi, a alwyd yn "Boris Bikes". Enillodd ail dymor o bedair blynedd, fel Maer, yn 2012, gan drechu Livingstone eilwaith; yn ystod yr ail dymor, cynhaliwyd Gemau Olympaidd yr Haf 2012. Ni chystadleuodd y drydedd waith; yn hytrach cafodd ei ethol yn Aelod Seneddol dros Uxbridge a de Ruislip yn Etholiad cyffredinol 2015, a gadawodd ei waith fel Maer.

Gwas neidr o deulu'r Macromiidae (neu'r 'Criwserod') yw'r Macromia margarita. Fel llawer o weision neidr, ei gynefin yw pyllau o ddŵr, llynnoedd, nentydd neu afonydd.

Cwmwl ar ymyl Cysawd yr Haul y tybir iddo fod yn fagwrfa comedau yw Cwmwl Oort. Ym 1950 sylwodd Jan Oort ar y ffaith nad oedd unrhyw gomed wedi cael ei weld gyda chylchdro a oedd yn arddangos ei fod yn dod o ofod rhyngseryddol, fod tueddiad gan gomedau cyfnod hir i gael affelionau o ryw 50,000 Unedau Seryddol o bellter, ac nad oes unrhyw gyfeiriad ffafriol fel tarddiad iddynt. Felly fe wnaeth Jan Oort, yn dilyn ar waith arloesol cynharach Ernst Julius Öpik (1893-1985), gynnig fod y comedau'n trigo mewn cwmwl enfawr ar gyrion allanol Cysawd yr Haul. Mae'r ystadegau'n awgrymu ei fod yn cynnwys cymaint â thriliwn (1e12) o gomedau. Yn anffodus -gan eu bod mor fychain â mor bell - does dim prawf o fodolaeth Cwmwl Oort.

Roedd yn fab i bumed brenin Rhufain, Tarquinius Priscus. Wedi marwolaeth ei dad, cymerwyd yr orsedd gan Servius Tullius, a roddodd ei ddwy ferch mewn priodas i Lucius a'i frawd Arruns. Roedd y ferch hynaf, Tullia, yn briod ag Arruns, ond roedd hi'n anfodlon ar ei ddiffyg uchelgais ef, a dechreuodd berthynas a Lucius. Llofruddiasant Arruns a gwraig Lucius, ac yna Servius Tullius, a daeth Lucius yn frenin.

Llyfr Cymraeg, ffeithiol gan Elfyn Williams yw Y Plismon yn y Castell. Gwasg Carreg Gwalch a gyhoeddodd y gyfrol a hynny yn 2012. Yn 2013 roedd y gyfrol mewn print.
Aderyn a rhywogaeth o adar yw Twraco gwyrdd (sy'n enw gwrywaidd; enw lluosog: twracoaid gwyrddion) a adnabyddir hefyd gyda'i enw gwyddonol Tauraco persa; yr enw Saesneg arno yw Green turaco. Mae'n perthyn i deulu'r Twracoaid (Lladin: Musophagidae) sydd yn urdd y Cuculiformes.

Pentref yn Sir Wrecsam ydy Llanarmon Dyffryn Ceiriog, ar lan Afon Ceiriog, ar ddiwedd y ffordd B4500, pum milltir (8 km) i'r de-orllewin o Lyn Ceiriog a deg milltir (16 km) i'r gogledd-ddwyrain o Groesoswallt yn Etholaeth Cynulliad De Clwyd, ac yn Etholaeth Seneddol De Clwyd.

Rhedynen sy'n tyfu yng ngorllewin Ewrop yw Pelenllys gronynnog sy'n enw gwrywaidd. Mae'n perthyn i'r teulu Marsileaceae. Yr enw gwyddonol (Lladin) yw Pilularia globulifera a'r enw Saesneg yw Pillwort. Ceir enwau Cymraeg eraill ar y planhigyn hwn gan gynnwys Pelenllys, Pelanllys, Pelanllys Gronynnog, Pelanllys Cronynog, Pupur y Ddaear.

Grŵp roc amgen yw A Camp. Sefydlwyd y band yn Sweden yn 2001. Mae A Camp wedi cyhoeddi cerddoriaeth ar label recordio Universal Music Group.

Arferai'r Groegiaid orchuddio'u bara gydag olewn, caws, pherlysiau. Yn ardal Napoli y datblygodd y pits modern, fodd bynnag, a hynny ar ddechrau'r 19g. Cyn hynny, arferid rhoi garlleg, halen, saim neu lard, caws a basil ar dafell o fara gwyn. Ceir cryn anghytundeb pa bryd y cychwynwyd rhoi saws tomato arno. Credir mai'r Antica Pizzeria Port'Alba yn Napoli oedd y Pitseria cyntaf.

Er bod cyfradd uchel o haul, mae'r glaw yn dueddol i fod yn ddilyw yma. Gan fod yr Alpau yn cyrraedd y môr rhwng Nice a Ventimiglia, mae dau hinsawdd effeithiol yn yr Alpes-Maritimes. Mae hinsawdd y Canoldir ger y môr a hinsawdd fynyddig yn y cefnwlad. Yma fe fydd hi'n bosibl mynd i'r traeth yn y bore a mynd i sgïo yn y prynhawn.

Parth lefel uchaf rhyngrwyd sydd, fel rheol, yn cael ei neilltuo ar gyfer gwlad neu diriogaeth ddibynnol yw Côd gwlad parth lefel uchaf (symbol arferol: CcTLD, Country code top-level domain). Mae'n un o'r codau ISO.

Planhigyn blodeuol o deulu llygad y dydd a blodyn haul ydy Llwyn-llygad-y-dydd Travers sy'n enw gwrywaidd. Mae'n perthyn i'r teulu Asteraceae. Yr enw gwyddonol (Lladin) yw Olearia traversii a'r enw Saesneg yw Ake-ake.

Mae tiriogaeth Estonia yn cynnwys 2,222 o ynysoedd yn y Mor Baltig yn ogystal â'r tir mawr, a chyfanswm ei harwynebedd yn 45,339 cilomedr sgwar (17,505 milltir sgwar).

Dynodwr rhyngwladol yr awdur ar Gofrestr Rhyngwladol Enwau Planhigion (International Plant Names Index) yw 11865-1. Fel sy'n arferol mewn botaneg, ceir byrfodd yn hytrach nag enw llawn, pan ddyfnynir neu pan sonir am y person hwn, sef Woolward.

Er nad oes fawr o bwer gan y Gymanwlad, mae hi'n bwysig serch hynny am ei bod yn cydlynu polisïau'r aelodau ym materion masnach, cyllid, y gyfraith ac amddiffyn. Un o'r materion pwysicaf i'r corff oedd sefydlu ardal masnach rydd yn 2005.
Roedd Spencer Compton Cavendish, 8fed Dug Devonshire KG, GCVO, PC, (23 Gorffennaf 1833 – 24 Mawrth 1908), (yr Arglwydd Cavendish o Keighley rhwng 1834 a 1858 ac Ardalydd Hartington rhwng 1858 a 1891), yn wladweinydd Prydeinig. Gwasanaethodd fel arweinydd ar dair wleidyddol; bu yn arweinydd y Blaid Ryddfrydol yn Nhŷ'r Cyffredin (1875–1880), yr Unoliaethwyr Rhyddfrydol (1886–1903) a'r Unoliaethwyr yn Nhŷ'r Arglwyddi (1902–1903). Gwrthododd cynnig i ddod yn Brif Weinidog ar dri achlysur.

Yn adran y Var mae'r haf yn dymor sych yn ogystal a bod yn heulog a phoeth. Yna fe fydd dros 300 o ddiwrnodau heulog y flwyddyn. Mae hi'n wyntog iawn yn y Var weithiau.

Mae Patricia D. Dávila (ganwyd: 1955) yn fotanegydd nodedig a aned yn Mecsico. Y sefydliad trydyddol lle y derbyniodd ei haddysg oedd: Universidad Nacional Autónoma de México.

Credir fod y llwch a nwy hyn yn tarddu o hen sêr, gweddillion supernovae. Mae rhai o'r cymylau mater rhyngseryddol yn feithrinfeydd sêr newydd.

Disgrifir "dadannudd" hefyd; sef gweithred mab yn hawlio tir a oedd wedi bod yn eiddo ei dad. Cyfyngid ar hawl y tirfeddiannwr i drosglwyddo ei dir i eraill; dim ond dan amgylchiadau neilltuol a chyda chaniatad yr eifeddion y gellid gwneud hyn. Gyda chydsyniad ei arglwydd a'r tylwyth, gallai'r tirfeddiannwr ddefnyddio system "prid". Trosglwyddid y tir i berson arall, y "pridwr" am gyfnod o bedair blynedd, ac os nad oedd y tir wedi ei hawlio yn ô gan y tirfeddiannwr neu ei etifeddion ymhen y pedair blynedd, gellid adnewyddu'r prid am gyfnod o bedair blynedd ar y tro hen gyfyngiadau pellach. Wedi pedair cenhedlaeth, byddai'r tir yn dod yn eiddo'r meddiannydd newydd.

Defnyddir y gair, hefyd, yn yr idiom, "Mae hi wedi mynd yn ffliwt!" Hynny yw, fod pethau wedi mynd i'r gwellt. Ystyr arall sydd pan ddywedir "Yr hen ffliwten wirion iddi!"

Mursen yn nheulu'r Calopterygidae yw'r Hetaerina auripennis. Fel llawer o fursennod (a elwir yn gyffredinol hefyd yn 'weision neidr') eu cynefin yw pyllau o ddŵr, llynnoedd, nentydd neu afonydd glân.

Poblogaeth yr ynys yng nghyrifiad 2001 oedd 36,404, ond amcangyfrifir ei fod yn awr wedi cyrraedd 45,000. Yn y 1990au, roedd cynnydd y boblogaeth yn gyflynach nag unrhyw fan arall yng Ngroeg. Argostoli yw'r brifddinas, ac mae Lixouri hefyd o faint sylweddol.

i gyfrifo y grym ar wrthrych oherwydd disgyrchiant y ddaear. Diddynwyd y perthynas yma o hafaliad disgyrchol Newton. Gellir defnyddio yr hafaliad yma, drwy integru rhwng 0 a h i gyfrifo ynni potential gwrthrych wedi ei leoli yn pwynt h uwchben wyneb y ddaear:

Yn 2007, cyhoeddodd Cerys Matthews ei bod hi a'i gŵr yn ysgaru, a symudodd hi a'i dau o blant yn ôl i Gymru. Yn Nhachwedd 2007, roedd yn ôl yn y penawdau unwaith eto pan ddaeth yn bedwerydd yn y gyfres deledu realiti 'I'm A Celebrity ... Get Me Out Of Here.'

Planhigyn blodeuol lluosflwydd ag iddo bỳlb ydy Gwair merllyn y tir sy'n enw gwrywaidd. Mae'n perthyn i'r teulu Isoetaceae. Yr enw gwyddonol (Lladin) yw Isoetes histrix a'r enw Saesneg yw Land quillwort. Ceir enwau Cymraeg eraill ar y planhigyn hwn gan gynnwys Gwair Merllyn y Tir.
Ar ôl gadael y Brifysgol, ymunodd Pryce-Jones â'i frawd, William Ernest Pryce-Jones yn nhîm Y Drenewydd ac roedd y ddau yn rhan o'r tîm drechodd Wrecsam yn rownd derfynol Cwpan Cymru ym 1894-95 ac yn yr un tymor casglodd ei unig gap rhyngwladol wrth chwarae dros Gymru mewn gêm gyfartal 1-1 yn erbyn Lloegr yn y Queen's Club, Llundain.

19eg ganrif 20fed ganrif 21ain ganrif1870au 1880au 1890au 1900au 1910au 1920au 1930au 1940au 1950au 1960au 1970au1912 1913 1914 1915 1916 1917 1918 1919 1920 1921 1922

Fel trafodwyd yn gynharach mae gan y ddaear faes disgrychol ei hun sydd yn atynnu gwrthrychau tuag at o. Mae'r maes disgyrchol yn rhifyddol-hafal i'r cyflymu mae gwrthrych yn ei wneud o dan ei ddylanwad, ei werth ar wyneb y ddaear yw 9.81m/e², dynodwyd fel arfer gan y llythyren g. Golygir hyn bod gwrthyrch sy'n disgyn yn agos i wyneb y ddaear yn cynyddu ei gyflymder 9.81m/e pob eiliad mae'n disgyn (yn anwybyddu gwrthiant aer).

Aderyn a rhywogaeth o adar yw Chwibanwr cefnfelyn (sy'n enw gwrywaidd; enw lluosog: chwibanwyr cefnfelyn) a adnabyddir hefyd gyda'i enw gwyddonol Pachycephala aurea; yr enw Saesneg arno yw Yellow-backed whistler. Mae'n perthyn i deulu'r Chwibanwyr (Lladin: Pachycephalidae) sydd yn urdd y Passeriformes.

Ers 1972 cafwyd llawer o ailenwi, uno a rhannu siroedd, cynghorau dosbarth a chymuned. Er mwyn symlhau'r ardaloedd hyn, ailddiffiniwyd hwy gan Gyngor Cefn Gwlad Cymru gan Ddeddf Llywodraeth Leol (Cymru) 1994), yn Ebrill 1996.

Yn y plwyf, mae Eglwys Sant Cynhaiarn; Brawd Sant Aelhaearn, a gysylltir â Llanaelhaearn, oedd Cynhaearn. Ni wyddys fawr arall amdano. Roedd ei frodyr eraill yn cynnwys Marchell.

19eg ganrif - 20fed ganrif - 21ain ganrif1910au 1920au 1930au 1940au 1950au 1960au 1970au 1980au 1990au 2000au 2010au1959 1960 1961 1962 1963 1964 1965 1966 1967 1968 1969

Yn 2004 darganfuwyd gwrthrych a elwir bellach Sedna. Mae ei gylchdro'n gorwedd rhwng Gwregys Kuiper a beth oedd yn cael ei hystyried yn rhan fewnol o Gwmwl Oort. Efallai bydd Sedna'r cyntaf o ddosbarth newydd o wrthrychau, sef "gwrthrychau Cwmwl Oort mewnol".

Mae Bathgate (Gaeleg: Bathket or Bathkit? ) yn dref yng Ngorllewin Lothian, yn yr Alban. Yn 2001 roedd y boblogaeth yn 15,068 gyda 92.57% o’r rheiny wedi’u geni yn yr Alban a 4.45% wedi’u geni yn Lloegr.

Roedd gweithred De Braose yn dial am farwolaeth ei ewythr Henry FitzMiles, a laddwyd gan y Cymry yn gynharach yn y flwyddyn. Roedd yr union lofrudd yn anhysbys yn ôl y sôn ond mae'n debyg mai Seisyll oedd dan amheuaeth. Strategaeth De Braose oedd cael gwared ar yr holl rai a allai fod wedi cyflawni'r lladdiad ac fe gafodd wared ar arweinyddiaeth brofiadol y grymoedd Cymreig yn yr ardal, ansefydlogi y rhanbarth ac achub ar y cyfle i'w trechu.

Mae Kersoren (Ffrangeg: Les Sorinières) yn gymuned yn Departamant Liger-Atlantel (Ffrangeg Loire-Atlantique), yng ngwlad Llydaw a rhanbarth Ffrengig Pays de la Loire. Yn yr erthygl hon, cyfieithir y termau brodorol kumunioù (Llydaweg) a communes (Ffrangeg) i "gymuned" yn Gymraeg
Yng Nghymru mae'r grid dosbarthu trydan wedi cyrraedd ei uchafswm mewn rhai mannau o gefn gwlad, gyda nifer o gwmniau creu trydan yn cael eu gwrthod. Yn ôl Chris Blake, Cyfarwyddwr Cymoedd Gwyrdd, "Mae rhannau maith o ganolbarth a gorllewin Cymru a llefydd fel Dyfnaint a Chernyw a Gwlad yr Haf i bob pwrpas ar gau i adfywiad ynni adnewyddol am fod y grid yn llawn".

Mae'r Europeana a'r prosiectau sy'n cyfrannu at Europeana.eu wedi cael eu hariannu gan y Comisiwn Ewropeaidd o dan eContentplus, Gwybodaeth a Chyfathrebu Polisi Rhaglenni Technolegau Cymorth a rhaglenni tebyg. Er mwyn cymryd rhan mewn ystod eang o brosiectau, sy'n cael eu hariannu yn unig gan y Comisiwn ar gyfer 50-100% o'r costau ac nid ydynt yn cynnwys costau cyffredinol, mae'r Europeana hefyd yn dibynnu am elfen o'i gyllid ar aelod-wladwriaethau 'weinidogaethau o ddiwylliant a addysg.

Aderyn a rhywogaeth o adar yw Cnocell ddu a melyn (sy'n enw benywaidd; enw lluosog: cnocellau du a melyn) a adnabyddir hefyd gyda'i enw gwyddonol Meiglyptes jugularis; yr enw Saesneg arno yw Black-and-buff woodpecker. Mae'n perthyn i deulu'r Cnocellod (Lladin: Picidae) sydd yn urdd y Piciformes.

Ynys yn yr Antilles Lleiaf yn nwyrain y Caribî yw Saint Kitts. Gyda'i chymydog Nevis, mae'n ffurfio Ffederasiwn Saint Kitts a Nevis, un o wledydd y Caribî. Mae ganddi arwynebedd tir o 168 km² gyda phoblogaeth o 35,000. Lleolir Basseterre, prifddinas y wlad, ar ynys Saint Kitts.

it is not impossible that the association of Hywel with the law reflects more on twelfth- and thirteenth century south Welsh attempts to re-establish the importance and influence of their line in an age dominated by the princes of Gwynedd.

Ganed Williams yn Aberaman, Aberdâr, yn y flwyddyn 1861, yn ail fab i David Williams, glowr a Hannah (1838-1916), ei wraig. Roedd gwreiddiau teulu'r tad yn Cilycwm Sir Gaerfyrddin.

Ar y llaw arall, dylid nodi fod hyd yn oed fersiynau Iorwerth, a gynhyrchwyd yng Ngwynedd, yn cyfeirio at y cyngor yn Hen Dŷ Gwyn ar Daf, yn union fel y fersiynau deheuol. Mae’n fwy tebygol felly y defnyddid enw Hywel gyda’r gyfraith er mwyn rhoi awdurdod iddynt.

Daw'r gair "Asteraceae", sef yr enw ar y teulu hwn, o'r gair 'Aster', y genws mwyaf lluosog o'r teulu - ac sy'n tarddu o'r gair Groeg ἀστήρ, sef 'seren'.

Ar restr yr Undeb Rhyngwladol dros Gadwraeth Natur (UICN), caiff y rhywogaeth hon ei rhoi yn y dosbarth 'Heb ei gwerthuso' o ran niferoedd, bygythiad a chadwraeth gan nad oes data digonol.

Mae Norwy yn frenhiniaeth ond mae'r pŵer gwleidyddol yn nwylo'r senedd, y Storting. Mae'r gyfundrefn yn debyg i'r hyn a gaed yn y Deyrnas Unedig, gan fod ambell i swyddogaeth pwysig gan y brenin, ond fe'u defnyddir trwy gyngor y Cabinet fel arfer.

Dynodwr rhyngwladol yr awdur ar Gofrestr Rhyngwladol Enwau Planhigion (International Plant Names Index) yw 25134-1. Fel sy'n arferol mewn botaneg, ceir byrfodd yn hytrach nag enw llawn, pan ddyfnynir neu pan sonir am y person hwn, sef S.Puech.
Aderyn a rhywogaeth o adar yw Aciapolaaw (yn yr iaith frodorol: ʻAkiapolaʻau; sy'n enw gwrywaidd; enw lluosog: aciapolaawiaid) a adnabyddir hefyd gyda'i enw gwyddonol Hemignathus munroi; yr enw Saesneg arno yw Akiapolaau. Mae'n perthyn i is-deulu'r Mêl-gropwyr Hawaii (Lladin: Drepanididae) ac i deulu'r Fringillidae sef 'y Pincod', sydd yn urdd y Passeriformes.

Aderyn a rhywogaeth o adar yw Aderyn paradwys cynffonruban (sy'n enw gwrywaidd; enw lluosog: adar paradwys cynffonruban) a adnabyddir hefyd gyda'i enw gwyddonol Astrapia mayeri; yr enw Saesneg arno yw Ribbon-tailed bird of paradise. Mae'n perthyn i deulu'r Aderyn Paradwys (Lladin: Paradisaedae) sydd yn urdd y Passeriformes.

Ar ôl gadael y Brifysgol, ymunodd â busnes ei dad yn Y Drenewydd. Roedd Pryce-Jones hefyd yn aeod o'r Fyddin Diriogaethol fel swyddog yn y Ffiwsilwyr Brenhinol Cymreig.. Ym 1911 symudodd i Calgary yng Nghanada ym 1911 er mwyn sefydlu cangen o'r RWW yn y ddinas a cheisio disodli'r Hudson Bay Company fel prif fusnes masnachol yr ardal.

Casgliad o luniau du-a-gwyn sy'n portreadu'r newid aruthrol yng Nghaerdydd yn ystod yr 20g. Bwrir golwg ar sawl agwedd ar hanes y ddinas: achlysuron hanesyddol ac unigolion amlwg, yn ogystal â digwyddiadau cenedlaethol a rhyngwladol.

Yna aeth De Braose a'i ddynion ar geffylau, a charlamu ychydig filltiroedd i gartref Seisyll lle daliwyd a llofruddiwyd ei fab ieuengaf, Cadwaladr, bachgen saith mlwydd oed. Daliwyd ei wraig hefyd, ond nid yw ei ffawd hi'n sicr.

Ers ei hetholiad fel arweinydd, cadwodd Plaid Cymru ei safle fel yr ail blaid mewn llywodraeth leol, gyda 171 o gynghorwyr, ac ail-ennillwyd Ynys Môn i'r blaid yn y Cynulliad wedi ymddeoliad Ieuan Wyn Jones. Enillodd ymgeisydd Plaid Cymru Rhun ap Iorwerth gyda'r mwyafrif uchaf yn y sedd honno ers datganoli, gyda 12,601 o bleidleisiau (58% o'r bleidlais), 9,166 mwy na'r ymgeisydd Llafur Tal Michael a gafodd 3,345 o bleidleisiau (16%), ar Awst 1af 2013.

Carnedd gron gyda siambr iddi (chambered round cairn) yw siambr gladdu Branas Uchaf. Mae'n gorwedd ar godiad o dir ar lan afon Dyfrdwy. Ceir tomen o bridd a cherrig gyda siambr yn ei chanol. Mae'r garnedd hon yn mesur 28 metr ar draws. Mae'r tywydd wedi erydu'r siambr fel bod y cerrig yn sefyll yn yr awyr agored rwan, yng nghanol y garnedd. Ceir sawl carreg arall yng nghyffiniau'r garnedd a dywedir yn lleol y bu cylch o gerrig o'i chwmpas ar un adeg ond nid yw archaeolegwyr yn meddwl fod hynny'n debyg. Credir i feini clo'r siambr gael eu cymryd i ffwrdd i'w defnyddio fel pyst giatau.

Mae'r siart sy'n dilyn yn dangos yr arwyddion hiragana gyda'i ffurfiau mewn llythrennau Rhufeinig (system Hepburn), sef romaji. Cynhwysir rhai kana hynafol y gwelir eu gwerth romaji mewn ffont lliw coch. Ceir 105 cyflwr.

Mae'r dail gyferbyn a'i gilydd ac yn 5–8 cm (1.9-3.15 mod) o hyd a 2–5 cm (.78-1.9 mod) o led. Mae'r blodau'n fach iawn (4–8 mm (0.15–0.31 in) mewn diametr,gyda 4 petal piws-frown.

Cynhelir carnifal Sychdyn yn flynyddol er mwyn codi arian tuag at cynnal mae chwarae'r pentref. Croronir y Frenhines Rhosyn ar ôl gorymdaith drwy'r pentref.
Sefydlwyd Agrigento gan y Groegiaid yn 581 CC dan yr enw Akragas. Yn 406 CC, dinistriwyd y rhan fwyaf o'r ddinas gan y Carthaginiaid dan Hannibal Mago. Yn 210 CC, daeth yn rhan o Ymerodraeth Rhufain fel Agrigentum.

Ganwyd 17 Hydref 1803 yn Lerpwl yn fab i Samuel a Katherine (née Menzies) Holland, a'i fedyddio yng Nghapel Presbreteraidd Paradise Street Lerpwl ar 26 Ionawr 1804. Roedd ei dad wedi buddsoddi yn helaeth yn y diwydiant llechi yng Ngogledd Cymru.

Cyfrol ac astudiaeth lenyddol yn yr iaith Saesneg o waith O. M. Edwards gan Hazel Davies yw O.M. Edwards a gyhoeddwyd gan Gwasg Prifysgol Cymru yn y gyfres Writers of Wales yn 1990. Yn 2014 roedd y gyfrol mewn print.

Aderyn a rhywogaeth o adar yw Dryw morgrug tinfelyn (sy'n enw gwrywaidd; enw lluosog: drywod morgrug tinfelyn) a adnabyddir hefyd gyda'i enw gwyddonol Terenura sharpei; yr enw Saesneg arno yw Yellow-rumped antwren. Mae'n perthyn i deulu'r Adar Morgrug (Lladin: Formicariidae) sydd yn urdd y Passeriformes.

Yn yr achos o donnau sefyll ar llinyn, rhaid i hyd cyfan y llinyn fod yn gynhwysrif cyfan o hanner-donfeddau, er mwyn i bennau'r llinyn beidio â symud. Yn y sefyllfa cyffredinol ynglyn ag offeryn cerddoriaeth gyda llinynau, mae hyd y llinyn yn (un) hanner donfedd, ond weithiau gellir chwarae "harmonigau" uwch, gydag un neu fwy o lefydd yng nghanol y llinyn lle dydy'r llinyn ddim yn symud.

Hen fwrdeistref ar lan ogleddol afon Teifi yng Ngheredigion sydd bellach yn faesdref i Gastellnewydd Emlyn yw Adpar (ceir y ffurf Atpar weithiau hefyd). Mae'n rhan o blwyf a chymuned Llandyfriog, Ceredigion, er bod Castellnewydd Emlyn ei hun, dros yr afon, yn Sir Gaerfyrddin.

Mae tiwtoriaid preifat yn addysgu myfyrwyr unigol neu grwpiau bychain o fyfyrwyr am dâl. Defnyddir tiwtoriaid preifat yn aml i addysgu myfyrwyr sydd angen cymorth ychwanegol, myfyrwyr dawnus sy'n dymuno rhagor o hyfforddiant, neu yng nghyd-destun addysg gartref.

Rhaglen deledu ar gyfer plant bach ydy Teletubbies. Y prif gymeriadau ydy Tinky Winky, Dipsy, Laa-Laa, a Po. Cynhyrchwyd y rhaglen rhwng 1997 a 2001 yn Saesneg yn wreiddiol, ond troswyd i sawl iaith arall, gan gynnwys y Gymraeg.

Ffilm wedi mynd ar goll ydy The Story of the Concierge Mukuzo Imokawa (芋川椋三玄関番の巻 or 芋川椋三玄関番之巻, Imokawa Mukuzō Genkanban no Maki) sy'n cael ei hystyried fel y ffilm anime cyntaf. Cafodd ei wneud gan Ōten Shimokawa yn 1917. O'i flaen o roedd 凸坊新画帳・名案の失敗 (Dekobō shingachō – Meian no shippai, Bumpy new picture book – Failure of a great plan) gan Shimokawa a gwaith cynharach o 1917 sydd bellach ar goll.

Ym 1735 cafwyd y melinydd yn euog o lofruddio un o'i forynion a chafodd ei gosbi drwy roi haearn gwynias ar ei ddwylo. Ym 1909 lladdwyd melinydd arall, sef Hugh Hughes, pan gydiodd rhan o'i ddillad yn y peirianwaith.

Nodweddir arfordir y bae gan nifer o draethau braf gyda thywod gwyn. Mae bywyd gwyllt yr ardal yn unigryw ac yn cynnwys poblogaeth bwysig o ddolffinau a nifer o adar môr.

Bu Brice Lalonde, cyn ymgeisydd Y Balid Werdd ar gyfer Arlywyddiaeth Ffrainc, yn faer y pentref rhwng 1989-2008. Mae Lalonde yn gefnder i'r seneddwr Americanaidd John Kerry.
Roedd Beatrice Willard (ganwyd: 19 Rhagfyr 1927) yn fotanegydd nodedig a aned yn Unol Daleithiau America. Y sefydliad trydyddol lle y derbyniodd ei haddysg oedd: Prifysgol Stanford. Un o'r sefydliadau a'i chyflogodd fel botanegydd oedd Instituto Nacional de Pesquisas da Amazônia.

Mynychodd Boris Ysgol Ewropead, Brwsel, Gwlad Belg; Ysgol Ashdown House, Sussex, Lloegr a Choleg Eton, Windsor, Lloegr. Darllenodd y Clasuron yng Ngholeg Balliol, Rhydychen a bu'n Llywydd Undeb Rhydychen, y gymdeithas drafod uchel ael.

Addysgwyd Walsh yn Eton a Choleg Eglwys Crist, Rhydychen gan raddio ym 1816. Etifeddodd ystadau yn Sir Faesyfed oddi wrth ei ddiweddar fam ar gyrraedd oedran dyn ym 1819 ac fe etifeddodd ystadau ei dad yn Cumbria ar ei farwolaeth ef ym 1825. Erbyn 1874 roedd yn berchen ar gyfanswm o 12,500 erwau o dir yn Sir Faesyfed.

Mae nifer o bobl a oedd yn adnabod Milk, gan gynnwys ei ysgrifennydd areithiau Frank M. Robinson, Allan Baird a Tom Ammiano yn portreadu eu hunain yn y ffilm. Mae Carol Ruth Silver, a gyd-weithiodd â Milk ar y Bwrdd o Arolygwyr hefyd yn chwarae rhan fechan yn y ffilm.

Mae'r gwawdodyn hir yn un o'r pedwar mesur ar hugain ac, felly, yn fesur caeth. Mae'n perthyn yn agos i'r gwawdodyn byr, ond bod dwy linell ychwanegol o gyhydedd nawban o flaen y toddaid. Mae diwedd pob llinell yn odli, a cheir odl gyrch rhwng y gair cyrch a gorffwysfa'r llinell glo. Ni chaniateir defnyddio'r gynghanedd lusg yn y llinell glo.

Dosberthir copaon Cymru, a gweddill gwledydd Prydain, yn rhestri arbennig yn ôl uchder ac yn ôl amlygrwydd y copa; mae'r copa hwn yn cael ei alw'n HuMP. Mae sawl cymdeithas yn mesur, gwiro a chasglu'r rhestri hyn a dônt ynghŷd ar wefan “Database of British and Irish hills”. Uchder y copa o lefel y môr ydy 353 metr (1158 tr). Cafodd yr uchder ei fesur a'i gadarnhau ar 8 Mehefin 2009.

Ychydig iawn a wyddom â sicrwydd am y bardd ar wahân i'r hyn y gellir casglu o dystiolaeth ei gerddi. Mae'n bosibl ei fod i'w uniaethu â Dafydd, gorwyr Arod (Arawd) ab Owain ap Rhydderch Ddu o Sir Gaerfyrddin, os felly roedd yn perthyn i lwyth Rhys ap Tewdwr, Brenin Deheubarth. Ni wyddom lle oedd yn byw.

Cyhoeddwyd yr adroddiad yn Ne Affrica ar 9 Tachwedd 2006. Roedd yn dangos gwelliant yn y gwledydd datblygedig ond dirywiad mewn llawer o wledydd sy'n datblygu.

Planhigyn blodeuol dyfrol yw Clari gludiog sy'n enw gwrywaidd. Mae'n perthyn i'r teulu Lamiaceae. Yr enw gwyddonol (Lladin) yw Salvia glutinosa a'r enw Saesneg yw Sticky clary.

Mae Glannau Ynys Gybi ar Ynys Gybi, Môn, wedi'i ddynodi'n Safle o Ddiddordeb Gwyddonol Arbennig yng Nghymru (SoDdGA neu SSSI) ers 01 Ionawr 1957 fel ymgais gadwraethol i amddiffyn a gwarchod y safle. Mae ei arwynebedd yn 400.52 hectar. Cyfoeth Naturiol Cymru yw'r corff sy'n gyfrifol am y safle.

Mae pobl wedi byw yn nhiriogaeth Estonia ers o leiaf 6,500 o flynyddoedd. Dros y canrifoedd, fe'i rheolwyd gan yr Almaen, Denmarc, Sweden a'r Rwsia yn eu tro. Bu deffroad cenedlaethol yn Estonia ar ddechrau'r 20g ac arweiniodd hynny at sicrhau annbyniaeth oddi ar ymerodraeth Rwsia yn 1918.
Aderyn a rhywogaeth o adar yw Lori goch a glas (sy'n enw benywaidd; enw lluosog: lorïaid coch a glas) a adnabyddir hefyd gyda'i enw gwyddonol Eos histrio; yr enw Saesneg arno yw Red and blue lory. Mae'n perthyn i deulu'r Lorïaid (Lladin: Loridae) sydd yn urdd y Psittaciformes.

Yn draddodiadol y mae Plaid wedi bod gryfaf yn y Gymru Gymraeg yn y gorllewin a'r gogledd ac mae torri trwodd yng Nghymoedd y De yn uchelgais gan y blaid ers blynyddoedd.

Datblygwyd y Ffliwt Glasurol fodern gan Theobald Boehm yn ystod yr 19g. Byddai ffliwtiau cynharaf wedi'u creu o bren fel arfer, gyda bysedd y ffliwtydd yn gorchuddio tyllau i newid y donfedd. Creuoedd Boehm system o allweddi mecanyddol, gan wneud y ffliwt yn haws i'w chwarae a galluogi cyrraedd nodau uwch nag a fu'n bosib o'r blaen. Wrth i dechnegau gwneuthurio wella yn ystod yr 19eg ganrif dechreuwyd creu ffliwtiau o fetal gan gynnwys arian. Mae ffliwtiau gorllewinol modern yn parhau i ddefnyddio system Boehm i raddau helaeth, er bod ychydig newidiadau wedi eu cyflwyno hefyd.

Canllaw ar gyfraith yr Eglwys yng Nghymru yn y Saesneg gan Norman Doe yw The Law of the Church in Wales a gyhoeddwyd yng Nghymru gan Gwasg Prifysgol Cymru yn 2002. Yn 2014 roedd y gyfrol mewn print.

Mae Moel Hyddgen (Pen y Darren) yn gopa mynydd a geir ym Mhumlumon rhwng Aberystwyth a'r Trallwng; cyfeiriad grid SN764943. Uchder cymharol, neu ”amlygrwydd” y copa, ydy 464 m: dyma'r uchder mae'r copa'n codi uwchlaw'r mynydd agosaf.

Ar ddiwedd y casgliad o gerddi ychwanegwyd testun o draethawd barddol William Midleton (fl. 1550-1600), sef Bardhoniaeth neu brydydhiaeth (1593), sy'n disgrifio rheolau Cerdd Dafod.

Cafodd ei eni yn Llundain a'i fagu ym Marbados. Astudiodd y gyfraith ym Mhrifysgol India'r Gorllewin ac ym 1986 ymunodd â Trident Chambers, cwmni cyfreithwyr dan arweiniad Errol Barrow, Prif Weinidog cyntaf Barbados. Daeth Thompson yn bennaeth adran ieuenctid y Blaid Lafur Ddemocrataidd (DLP) ac ym 1987 enillodd is-etholiad i fod yn Aelod Seneddol dros Saint John wedi i Barrow, AS yr etholaeth honno, farw. Gwasanaethodd fel Gweinidog Datblygiad Cymunedol a Diwylliant ac yna Gweinidog Cyllid yn ystod llywodraeth y Prif Weinidog Lloyd Erskine Sandiford ar ddechrau'r 1990au. Daeth Thompson yn arweinydd y DLP ym 1994 ond collodd y blaid etholiadau cyffredinol ym 1994 a 1999. Ymddiswyddodd o arweinyddiaeth y blaid ym mis Medi 2001 gan ddychwelyd at fod yn gyfreithiwr, ond dychwelodd i arwain y DLP yn Ionawr 2006.

Mae hinsawdd y Canoldir ar y Riviera, ond gyda ychydig o wahaniaethau. Fe fydd y mynyddoedd sy'n union i'r gogledd yn eu chysgodi yn erbyn y gwyntoedd oer. Fe fydd awel y môr yn cadw'r tymheredd yn gyfforddus haf a gaeaf.

Mae Craig-y-garn yn gopa mynydd a geir ym Moel Hebog yn Eryri; cyfeiriad grid SH510444. Uchder cymharol, neu ”amlygrwydd” y copa, ydy 231 metr: dyma'r uchder mae'r copa'n codi uwchlaw'r mynydd agosaf.
Mae'n llifo trwy Hazara, ac yn cael ei dal tu ôl i gronfa yn Tarbela. Mae Afon Kabul yn llifo iddi ger Attock. Am weddill ei daith i'r môr mae'n croesi wastadiroedd Punjab a Sind, gan arafu ei llif yn sylweddol. Mae afon Panjnad yn ymuno ym Mithankot. Ar ôl llifo trwy Jamshoro, mae'n gorffen mewn delta mawr i'r dwyrain o Thatta.

Nid yw pentref Bryngwran yn hen iawn. Adeiladwyd Eglwys y Drindod yn 1841, i gymeryd lle yr hen eglwys, Eglwys Sant Ulched (neu Ylched). Gellir gweld gweddillion yr hen eglwys rhyw filltir i'r de-orllewin o'r pentref. Mae rhannau o hen eglwys Llanbeulan gerllaw yn dyddio i'r 12g, ac mae bedyddfaen yma sydd efallai yn dyddio i hanner cyntaf y 11g.

Yn ôl traddodiad, rhoddwyd trefn ar yr hen gyfreithiau Cymreig yn amser y brenin Dyfnwal Moelmud yn gyntaf yn y cyfnod 400-500 CC a cyfeirir at y rhain fel Cyfreithiau Moelmud. Yna fe'i diweddarwyd gan Hywel Dda a cyfeirir at y rhain fel Cyfraith Hywel.

Aderyn ac isrywogaeth o adar yw Grugiar goch (sy'n enw benywaidd; enw lluosog: grugieir cochion) a adnabyddir hefyd gyda'i enw gwyddonol Lagopus lagopus scotica; yr enw Saesneg arno yw Red grouse. Mae'n perthyn i deulu'r Ffesantod (Lladin: Phasianidae) sydd yn urdd y Galliformes. Ystyrir y Grugiar goch yn isrywogaeth o'r Grugiar (Lagopus lagopus) gan lawer, ond yn rhywogaeth lawn gan eraill, gyda'r enw deuol Lagopus scotica. Caiff ei magu er mwyn ei hela.

Parhaodd cenedlaetholdeb yn gryf, a bu nifer o wrthryfeloedd yn ystod hanner cyntaf y 19g. Bu hefyd ymgyrchoedd am hunanlywodraeth trwy ddulliau seneddol, ac yn y 1870au daeth hyn yn bwnc llosg trwy ymdrechion Charles Stewart Parnell. Cyflwynodd y prif weinidog Prydeinig William Ewart Gladstone ddau fesur i roi hunanlywodraeth i Iwerddon yn 1886 a 1893, ond gorchfygwyd hwy yn Nhy'r Cyffredin. Yn 1910 roedd y Blaid Seneddol Wyddelig dan John Redmond mewn sefyllfa gref yn Nhy'r Cyffredin, gyda'r Rhyddfrydwyr yn dibynnu ar eu cefnogaeth i barhau mewn grym. Yn 1912 cyflwynwyd mesur arall i roi hunanlywodraeth i Iwerddon o fewn y Deyrnas Gyfunol, ond gwrthwynebwyd hyn yn gryf gan y Protestaniaid yn y gogledd-ddwyrain. Rhoddodd dechreuad y Rhyfel Byd Cyntaf yn 1914 derfyn ar y mesur am y tro.

Erbyn hyn mae analeiddio (desertification) yn broblem byd-eang. Oherwydd erydiad ac amaethyddiaeth gor-ddyfal, mae anialwch yn ehangu pob blwyddyn, yn bennaf yng ngogledd Affrica (y Sahel), ond hefyd yn ardaloedd eraill yn Affrica, canolbarth a de Asia, Awstralia, gogledd a de America a de Ewrop.

Bu ymladd yn yr ardal eto yn ystod yr Ail Ryfel Byd, pan lwyddodd milwyr o Awstralia a Seland Newydd i ddal yr Almaenwyr yn ôl yn ddigon hir i'r fyddin Brydeinig encilio i Creta.